Kochanovský potok (prítok Černošiny)

Kochanovský potok je potok v hornom Šariši, v juhovýchodnej časti okresu Bardejov. Je to pravostranný prítok Černošiny, meria 1,9 km a je tokom VII. rádu.

Prameň 
Tečie v Ondavskej vrchovine, v podcelku Kurimská brázda, kde pramení na juhovýchodnom úpätí Rovienok (547,0 m n. m.) a východne od lokality Železné vráta, v nadmorskej výške približne 310 m n. m.

Opis toku 
Od prameňa tečie východným smerom do obce Kochanovce, pričom preteká intravilánom obce a zľava priberá prítok vznikajúci severozápadne nad obcou. Následne sa stáča juhovýchodným smerom, sprava priberá prítok prameniaci severne od osady Dúbie, oblúkom sa stáča na severovýchod a koryto sa ešte nevýrazne esovito stáča. Východne od Kochanoviec, na južnom úpätí Chovanca (267 m n. m.), sa v nadmorskej výške cca 209 m n. m. vlieva do Černošiny.

Potoky na Slovensku
Povodie Tople
Vodné toky v Ondavskej vrchovine
Vodné toky v okrese Bardejov